രഹസ്യങ്ങള് ചോര്ത്തി സൈനികന് അറസ്റ്റില് ന്യൂഡല്ഹി: പാക്കിസ്ഥാന് രഹസ്യാന്വേഷണ ഏജന്സിയായ ഐഎസ്ഐക്ക് രഹസ്യങ്ങള് ചോര്ത്തി നല്കിയ സൈനികന് അറസ്റ്റില്. ഹരിയാനയിലെ അംബാല ജില്ലയിലെ നരൈന്ഗഡ് സ്വദേശിയായ രോഹിത് കുമാര് ആണ് അറസ്റ്റിലായത്. ഭോപ്പാലില് സൈന്യത്തിലെ എന്ജിനീയറിംഗ് റെജിമെന്റില് ഹവല്ദാറായി ജോലിചെയ്യുകയായിരുന്നു രോഹിത് കുമാര്. ഏതാനും ദിവസങ്ങള്ക്ക് മുമ്ബാണ് രോഹിത് ലീവിന് നാട്ടിലെത്തിയത്. രഹസ്യവിവരത്തിന്റെ അടിസ്ഥാനത്തില് ഹരിയാന പോലീസ് കസ്റ്റഡിയിലെടുത്ത് ചോദ്യം ചെയ്യുകയായിരുന്നു.പാക് ഏജന്റുമായി തനിക്ക് ബന്ധമുണ്ടെന്നും ഫോട്ടോകള് ഉള്പ്പടെയുള്ള രഹസ്യ വിവരങ്ങള് കൈമാറിയിട്ടുണ്ടെന്നും രോഹിത് കുമാര് സമ്മതിച്ചതായാണ് റിപ്പോര്ട്ടുകള്. ഇയാളുടെ ഫോണുകളും പിടിച്ചെടുത്തിട്ടുണ്ട്. ഫോണിലെ വിവരങ്ങള് വിശദമായി പരിശോധിക്കുമെന്ന് മുതിര്ന്ന പോലീസ് ഉദ്യോഗസ്ഥര് ഹാമിദ് അക്തര് പറഞ്ഞു.